
Тұрақты комиссиялардың бірлескен отырысының 
ХАТТАМАСЫ

2026 жылғы 28 қыркүйек сағат 10-00 
Қарағанды қаласы, конференц-зал, үшінші қабат

Төрағалық етуші: Нұркен Сайфиддинұлы Кобжанов – облыстық мәслихаттың төрағасы.
Қатысқандар: облыстық мәслихаттың депутаттары, облыс әкімінің орынбасарлары, облыстық басқармалар, департаменттер басшылары, қала және аудан мәслихаттарының төрағалары және әкімдері (ZOOM) (тізім бойынша).

КҮН ТӘРТІБІ:

1. Қарағанды облыстық мәслихатының 2025 жылғы 9 желтоқсандағы №343 «2026-2028 жылдарға арналған облыстық бюджет туралы» шешіміне өзгерістер енгізу туралы.
2. Қарағанды облыстық мәслихатының 2025 жылғы 11 қыркүйектегі №305 «Облыстық бюджет комиссиясының құрамын бекіту туралы» шешіміне өзгеріс енгізу туралы.
3. «Қарағанды облысының Құрметті азаматы» атағын беру туралы.
4. «Мемлекеттік инвестициялар мен квазимемлекеттік сектор субъектілерінің қаражаты есебінен қаржыландырылатын объектілерді салу кезінде Қазақстанда шығарылған материалдарды, жабдықтарды, бұйымдар мен конструкцияларды қолдану жөніндегі талаптардың сақталуын мониторингтеу жөніндегі комиссия құру туралы».

Күн тәртібіндегі бірінші сұрақты қарауға кірісті: 
1. Қарағанды облыстық мәслихатының 2025 жылғы 9 желтоқсандағы №343 «2026-2028 жылдарға арналған облыстық бюджет туралы» шешіміне өзгерістер енгізу туралы.  
(Дулат Каримұлы Ашкенов – Қарағағанды облысының экономика және бюджеттік жоспарлау басқармасының басшысы). 

Депутаттардың келесі сұрақтары мен ұсыныстары келіп түсті:

1) Депутат Е.Б. Халилин:
Экономика және бюджеттік жоспарлау басқармасына сұрақ:
Бірінші сұрақ: Қазіргі уақытта спорт мектептерінің коммуналдық қызметтеріне ақы төлеу шығындарын қаржыландыру өткір мәселе болып тұр. Дулат Кәрімұлы, осы шығыстарды қаржыландыру қашан көзделеді?
 Екінші сұрақ: Ағымдағы жылы депутаттар спорт мектептерінің қызметі мен дамуы туралы мәселені қарады. Қарау барысында бірқатар мәселелер, атап айтқанда материалдық-техникалық қамтамасыз ету, спортшылардың жарыстарға қатысуы және басқа да өзекті мәселелер көтерілді. Қарау қорытындысы бойынша мәслихаттың тиісті шешімі қабылданды. Шешімде белгіленген өзекті мәселелер өз шешімін табады ма? 
Прокуратура да тексеру жүргізді, оның барысында да осындай мәселелер көтерілді.
2) Депутат Н.С. Кобжанов:
Экономика және бюджеттік жоспарлау басқармасына сұрақ:
Бірінші сұрақ: Бүгінгі күні Полиция департаментінің жанар-жағармай материалдарына арналған шығыстарын қаржыландыру жағдайы қандай? Бюджетте тиісті қаражат қарастырылды ма және осы шығыстарды қаржыландыру қамтамасыз етілді ме?
Екінші сұрақ: Сонымен қатар, мәслихат отырыстарында Полиция департаментінің қызметкерлеріне тұрғын үй төлемдері туралы мәселе бірнеше рет көтерілді. Ағымдағы бюджетті нақтылау аясында осы мәселені шешу үшін толық көлемде қаржыландыру көзделген бе?

3) Депутат К.Б. Оспанова:
Экономика және бюджеттік жоспарлау басқармасына, Денсаулық сақтау басқармасына сұрақ:
Бірінші сұрақ: Қазіргі уақытта Психикалық денсаулық орталығын материалдық-техникалық қамтамасыз ету мәселесі алаңдатады. Орталықта жөндеу жұмыстары аяқталуда, алайда оны ресми түрде ашу үшін мекемені тиісті жабдықтармен және материалдық ресурстармен қамтамасыз ету қажет.
Бұл мәселе қалай шешілмек? Бүгінгі таңда орталықты материалдық-техникалық қамтамасыз етуге қаржыландыру қажеттілігі 100 млн теңгені құрайды.

4) Депутат М. Башай:
Экономика және бюджеттік жоспарлау басқармасына сұрақ: 
Бірінші сұрақ: Әріптестер көтерген мәселелерді қолдаймын. Қазіргі уақытта Полиция департаментіне жанар-жағармай материалдарын сатып алуға қосымша қаражат қажет. Қажетті қаржыландыруды бөлу туралы мәселені қарастыруды сұраймын.

5) Депутат А.Қ. Калыков:
Білім басқармасына сұрақ: 
Бірінші сұрақ: Білім басқармасына жоғары және жоғары оқу орнынан кейінгі білімі бар мамандарды даярлауға 3 млн. теңге көлемінде қаржы нақты қандай мақсаттарға көзделгенін нақтылауды сұраймын.

6) Депутат Е.Т. Әбілдин:
Экономика және бюджеттік жоспарлау басқармасына сұрақ: 
Бірінші сұрақ:
Ұсынылған материалдарда бюджеттің кіріс бөлігінің жоспарлы көрсеткіштерінің 4,2 млрд. теңгеге кему жағына қарай өзгеруі көрсетілген. Осы соманың қандай есептеулер мен көрсеткіштер негізінде құрылғанын және бүгінгі күнге дейін оның есебі қалай жүргізілгенін түсіндіруді сұраймын.
Білім басқармасына сұрақ: 
Бірінші сұрақ: 
Білім басқармасы бойынша ұсынылған материалдарда мектепке дейінгі ұйымдарда ваучерлік қаржыландыру бойынша 210 млн теңге көлемінде үнемдеу көрсетілген. 
Осы ретте мектепке дейінгі білім беру ұйымдарына кезек мәселесі сақталып отыр – көптеген отбасылар балабақшалардан орын ала алмауда. Осыған байланысты, егер бір мезгілде орын тапшылығы сақталса және балалардың едәуір бөлігі мектепке дейінгі ұйымдарға қабылдануды күтсе, 210 млн. теңгеге үнемдеу қалай пайда болды деген сұрақ туындайды?

Мәселені талқылау қорытындысы бойынша дауыс бергендер:
«Қолдаймын» – бірауыздан. 
Сұрақты сессияға енгізу туралы қаулы қабылданды.

2. Қарағанды облыстық мәслихатының 2025 жылғы 11 қыркүйектегі №305 «Облыстық бюджет комиссиясының құрамын бекіту туралы» шешіміне өзгеріс енгізу туралы.  
(Дулат Каримұлы Ашкенов – Қарағағанды облысының экономика және бюджеттік жоспарлау басқармасының басшысы). 
Дауыс бергендер: 
«Қолдаймын» – бірауыздан. 
Сұрақты сессияға енгізу туралы қаулы қабылданды.

Күн тәртібіндегі үшінші сұрақты қарауға көшті. 
3. «Қарағанды облысының Құрметті азаматы» атағын беру туралы.  
(Темірхан Серікбайұлы Абылаев – Қарағанды облысы әкімінің аппараты басшысының орынбасары). 
Дауыс бергендер: 
«Қолдаймын» – бірауыздан. 
Сұрақты сессияға енгізу туралы қаулы қабылданды.

Күн тәртібіндегі төртінші сұрақты қарауға көшті. 
4. «Мемлекеттік инвестициялар мен квазимемлекеттік сектор субъектілерінің қаражаты есебінен қаржыландырылатын объектілерді салу кезінде Қазақстанда шығарылған материалдарды, жабдықтарды, бұйымдар мен конструкцияларды қолдану жөніндегі талаптардың сақталуын мониторингтеу жөніндегі комиссия құру туралы».
(Асқар Арстанұлы Ғазалиев – Қарағанды облысының кәсіпкерлік және өнеркәсіп басқармасының басшысы). 
Дауыс бергендер: 
«Қолдаймын» – бірауыздан. 
Сұрақты сессияға енгізу туралы қаулы қабылданды.


Қарағанды облыстық мәслихатының 
төрағасы                                                                                         Н. Кобжанов




